Ma usun, et need usklikud, kes kümme aastat tagasi asutasid EKRP ja töötavad nüüd usinasti edasi eesti kristlike demokraatidena, ei näe Piibli põhjal takistust, veel vähem keeldu, teha kristlikku valgustustööd meie sekulaarses ühiskonnas. Nii me tõotame oma tööd jätkata samaaegselt koguduses ja erakonnas, üritame viia hea sõnumi ka ilmalikesse ühiskondlikesse asutustesse. Sellepärast on meil plaanis osaleda ka järgmistel valimistel tuleval aastal. Seda lootuses, et ehk avaneb meile seekord  rohkem uksi vallavolikogudesse ja linnavolikogudesse kui eelmisel korral.